Secinājumi

Gandrīz 4/5 Latvijas iedzīvotāju (78%) **lepojas ar to, ka ir valsts pilsoņi**/ iedzīvotāji,

Tiesa, apmierināti ar to, **kā darbojas demokrātija**, iedzīvotāji biežāk bijuši neapmierināti (52%, t.sk. 12% bija “pilnīgi neapmierināti”), nevis apmierināti (39%, t.sk. 6% bija “pilnīgi apmierināti).

Saistībā ar to jāpiemin, ka Latvijas sabiedrība ir kopumā **skeptiska par savām iespējām ietekmēt parlamenta un valdības darbu** (75% kopumā uzskata, ka viņiem uz to nav nekādas ietekmes, t.sk. 42% tam piekrīt pilnībā).

Abām minētajām institūcijām uzticas mazāk nekā 1/3 iedzīvotāju (Saeimai 27% (t.sk. 2% “pilnībā”), Ministru kabinetam – 30% (t.sk. 2% pilnībā) (Salīdzinājumam, sava novada/ pilsētas pašvaldībai uzticējās 54% (t.sk. “pilnīgi” 7%).

Saistībā ar iespējām **ietekmēt Saeimas un Ministru kabineta darbu**, 73% nav iesaistījušies nekādu politisko vai sabiedrisko organizāciju darbībā.

Iesaisti dažāda veida **nevalstiskās organizācijās** minēja 0.5%-2% aptaujāto (populārākas ir vietējo problēmu risināšanā iesaistītas NVO, bet arī tās atzīmēja tikai 2%). Jāpiebilst, ka populārākie ir mākslinieciskās pašdarbības kolektīvi (7%), sporta, atpūtas organizācijas, klubi (6%). Iesaisti arodbiedrībās atzina 5%, un gandrīz tikpat bieži tas tika atzīts par reliģiskajām un baznīcu organizācijām, draudzēm.

Analizējot **uzticēšanās līmeni dažādām institūcijām**, jāsecina, ka NVO ir uzticējušies 41% (t.sk. “pilnīgi” 6%), kas ir bijis tikpat bieži kā attiecībā pret arodbiedrībām (41%, t.sk. “pilnīgi” 6%). Salīdzinājumam, politiskajām partijām uzticējās 15% (t.sk. “pilnīgi” 1%). Jāatzīmē, ka biežāk pozitīvi vērtējumi sniegti, vērtējot uzticēšanos tiesībsargājošajām iestādēm (Valsts policijai – 60% (t.sk. “pilnīgi” 8%), tiesām – 47% (t.sk. “pilnīgi” 5%), prokuratūrai – 46% (t.sk. “pilnīgi” 4%).

Pētījuma ietvaros uzmanība tika pievērsta arī iedzīvotāju **medijpratībai**. Mazāk par pusi (44%) atzina, ka pārliecinās par informācijas **avota uzticamību** (t.sk. 15% to dara “vienmēr”).

Analizējot sociālo tīklu lietotāju attieksmi, vērojams, ka gandrīz puse (49%) pārbauda informāciju, ar ko **dalās sociālajos tīklos** (tiesa “vienmēr” to dara 18%).

Apkopojot datus par izmaiņām, jāsecina, ka indikatoru vērtības ir nedaudz uzlabojušās. Tiesa, ne visiem pieaugums ir vērojams, arī salīdzinot ar laiku pirms 2 gadiem.